EUROOPAN YHTEISÖJEN KOMISSIO 
Bryssel, 03.12.1997 
KOM(97) 538 lopull. 
97/0307 (ACC) 
Ehdotus 
NEUVOSTON ASETUKSEKSI (EY) 
tietyistä Euroopan yhteisön ja entisen Jugoslavian tasavallan Makedonian 
yhteistyösopimuksen soveltamista koskevista menettelyistä 
(komission esittämä) 

PERUSTELUT 
Euroopan yhteisön ja entisen Jugoslavian tasavallan Makedonian yhteistyösopimus tullee 
voimaan 1 päivänä tammikuuta 1998. 
Tämän asetuksen myötä komissio voi avata ja hallinnoida tariffikiintiöitä ja -kattoja ja luoda 
yhteisön tilastovalvontajärjestelmän sopimuksessa vahvistettujen viitemäärien rajoissa 
tapahtuvaa tuontia varten. 
Asetus antaa komissiolle mahdollisuuden tehdä näihin tariffikiintiöihin ja -kattoihin sekä 
viitemääriin yhdistetyn nimikkeistön ja Taricin koodien muutosten edellyttämät muutokset ja 
tekniset mukautukset sekä yhteisön ja entisen Jugoslavian tasavallan Makedonian välisistä 
sopimuksista, pöytäkirjoista ja kirjeenvaihdoista johtuvat mukautukset. 
Asetuksessa annetaan komissiolle valtuudet korvata viitemäärä vastaavalla tariffikatolla 
viitemäärän ylittyessä, keskeyttää tariffikaton soveltaminen, jos sopimuksen liitteessä 
C mainitun tuotteen tuonti on kahtena peräkkäisenä vuonna ollut vähemmän kuin 
80 prosenttia kyseisen katon määrästä, sekä pidentää edellisvuoden katon tai kattojen 
voimassaoloaikaa yhdellä vuodella, jos katsotaan aiheelliseksi lykätä asetetun katon 
vuosittaista 5 prosentin korotusta. 
Tämän asetuksen myötä komissio voi lisäksi tariffikaton täyttyessä antaa asetuksen, jolla 
otetaan uudelleen kalenterivuoden loppuun saakka käyttöön tullit, joita sovelletaan kyseisten 
tuotteiden tuontiin kolmansista maista. 
Ehdotus 
NEUVOSTON ASETUKSEKSI ŒM 
tietyistä Euroopan yhteisön ja entisen Jugoslavian tasavallan Makedonian 
yhteistyösopimuksen soveltamista koskevista menettelyistä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan, 
ottaa huomioon komission ehdotuksen, 
sekä katsoo, että 
neuvosto on tehnyt Euroopan yhteisön ja entisen Jugoslavian tasavallan Makedonian välisen 
yhteistyösopimuksen1, jäljempänä 'sopimus', 
sopimuksen tiettyjen määräysten soveltamista koskevista menettelyistä on tarpeen antaa 
säännökset, 
sopimuksessa määrätään, että tiettyjä entisestä Jugoslavian tasavallasta Makedoniasta peräisin 
olevia tuotteita voidaan tuoda yhteisöön alennetuin tullein tai tulleitta asetettujen 
tariffikiintiöiden tai -kattojen taikka viitemäärien rajoissa; sopimuksessa on jo yksilöity 
kyseisiin tariffitoimenpiteisiin oikeutetut tuotteet, niiden määrät ja määrien vuosikorotukset, 
tullit, soveltamisajanjaksot ja kelpoisuusperusteet; yhdistetyn nimikkeistön ja Taricin 
koodeihin tehdyt muutokset sekä yhteisön ja entisen Jugoslavian tasavallan Makedonian 
välisistä sopimuksista, pöytäkirjoista ja kirjeenvaihdoista johtuvat muutokset eivät aiheuta 
muutoksia asiasisältöön; yksinkertaistamiseksi olisi säädettävä, että komissio 
tullikoodeksikomitean avustamana voi antaa tariffikiintiöiden ja -kattojen avaamista ja 
hallinnointia varten tarvittavat täytäntöön-panoasetukset, perustaa yhteisön tilastovalvonta­
järjestelmän viitemäärien rajoissa tapahtuvaa tuontia varten ja tehdä tarvittavat muutokset ja 
tekniset mukautukset täytäntöönpanoasetusten liitteisiin, 
sopimuksen mukaan yhteisö voi korvata viitemäärän vastaavan suuruisella tariffikatolla, jos 
viitemäärä ylitetään; näissä olosuhteissa olisi säädettävä, että komissio voi toteuttaa tässä 
yhteydessä tarvittavat toimenpiteet, ja 
tariffikaton saavuttamisen jälkeen yhteisö voi ottaa uudelleen kalenterivuoden loppuun 
saakka käyttöön tullit, joita sovelletaan kyseiseen tuotteeseen kolmansista maista tuotaessa; 
nämä toimenpiteet on yhteisön tuottajien etujen suojelemiseksi pystyttävä ehkä toteuttamaan 
erittäin lyhyellä varoitusajalla; sopimuksen määräysten mukaan yhteisö voi keskeyttää 
tariffikaton soveltamisen, jos sopimuksen liitteessä C mainitun tuotteen tuonti on kahtena 
peräkkäisenä vuonna ollut vähemmän kuin 80 prosenttia katon määrästä; sopimuksessa 
määrätään lisäksi, että yhteisö voi pidentää edellisvuoden katon tai kattojen voimassaoloaikaa 
yhdellä vuodella, jos asetetun katon vuotuista 5 prosentin korotusta katsotaan aiheelliseksi 
1 EYVLN:oL , , s. 
lykätä; tämän vuoksi olisi annettava säännökset, joiden perusteella komissio voi toteuttaa 
tarvittavat toimenpiteet nopeasti, 
ON ANTANUT TÄMÄN ASETUKSEN: 
1 artikla 
Säännökset, jotka koskevat sopimuksen 15 artiklan 2 kohdan soveltamista juotto vasikan lihan 
(baby-beef), lampaiden, vuohien, lampaan- ja vuohenlihan sekä hapankirsikoiden osalta, 
annetaan neuvoston asetuksen (ETY) N:o 805/682 27 artiklassa tai maatalousalan 
markkinoiden yhteisestä markkinajärjestelystä annettujen muiden asetusten vastaavissa 
säännöksissä vahvistettua menettelyä noudattaen. 
2 artikla 
1. Rajoittamatta 1 artiklan säännösten soveltamista komissio tullikoodeksikomitean 
avustamana vahvistaa 2 kohdassa säädettyä menettelyä noudattaen säännökset, jotka 
koskevat sopimuksen liitteissä C ja D sekä tiettyjen rauta- ja terästuotteiden 
ylimääräisistä kauppajärjestelyistä tehdyn pöytäkirjan liitteessä I määrättyjen 
tariffikiintiöiden ja -kattojen sekä viitemäärien soveltamista, mukaan lukien 
viitemäärien korvaaminen tariffikatoilla sopimuksen 15 artiklan 5 kohdan mukaisesti, 
sekä yhdistetyn nimikkeistön ja Taricin koodien muutosten edellyttämät tai yhteisön ja 
entisen Jugoslavian tasavallan Makedonian välisistä sopimuksista, pöytäkirjoista ja 
kirjeenvaihdoista johtuvat muutokset ja tekniset mukautukset. 
2. Komission edustaja esittää komitealle ehdotuksen tarvittavista toimenpiteistä. Komitea 
antaa lausuntonsa ehdotuksesta määräajassa, jonka puheenjohtaja voi asettaa asian 
kiireellisyyden mukaan. Lausunto annetaan perustamissopimuksen 148 artiklan 
2 kohdassa niiden päätösten edellytykseksi määrätyllä enemmistöllä, jotka neuvosto 
tekee komission ehdotuksesta. Komiteaan kuuluvien jäsenvaltioiden edustajien äänet 
painotetaan mainitussa artiklassa määrätyllä tavalla. Puheenjohtaja ei osallistu 
äänestykseen. 
Komissio päättää toimenpiteistä, joita sovelletaan viipymättä. Jos toimenpiteet eivät 
kuitenkaan ole komitean lausunnon mukaisia, komissio ilmoittaa niistä viipymättä 
neuvostolle. Siinä tapauksessa: 
- komissio voi lykätä päättämiensä toimenpiteiden soveltamista enintään yhdellä 
kuukaudella ilmoituksen tekopäivästä, ja 
-- neuvosto voi määräenemmistöllä päättää asiasta toisin ensimmäisessä 
luetelmakohdassa tarkoitetun ajan kuluessa. 
3. Komitea voi ottaa käsiteltäväkseen kaikki ne tariffikiintiöiden ja -kattojen sekä 
viitemäärien soveltamista koskevat asiat, jotka puheenjohtaja saattaa sen käsiteltäväksi 
joko omasta aloitteestaan tai jäsenvaltion pyynnöstä. 
2 EYVLN.oL 148, 28.6.1968, s. 24 
1. Kun tariffikatto on saavutettu, komissio voi antaa asetuksen, jolla otetaan uudelleen 
kalenterivuoden loppuun saakka käyttöön kyseisten tuotteiden tuontiin kolmansista 
maista sovellettavat tullit. 
2. Jos sopimuksen liitteessä C mainitun tuotteen tuonti on kahtena peräkkäisenä vuonna 
ollut vähemmän kuin 80 prosenttia vahvistetusta määrästä, komissio voi antaa 
asetuksen, jolla keskeytetään kyseisen tariffikaton soveltaminen. 
3. Komissio voi antaa asetuksen, jolla pidennetään yhdellä vuodella edellisvuoden 
tariffikaton tai -kattojen voimassaoloa, jos tariffikaton vuotuista 5 prosentin korotusta 
pidetään aiheellisena lykätä. 
4 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Sitä sovelletaan sopimuksen voimaantulopäivästä. Tämä päivämäärä julkaistaan Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
puheenjohtaja 
RAHOTTUSSELVTTVS 
i. BUDJETTIKOHTA: 
12 luku, 120 momentti 
2. OIKEUSPERUSTA: 
Perustamissopimuksen 113 artikla 
3. TOIMENPITEEN NIMI: 
Ehdotus neuvoston asetukseksi (EY) tietyistä Euroopan yhteisön ja entisen Jugoslavian 
tasavallan Makedonian yhteistyösopimuksen soveltamista koskevista menettelyistä 
4. TOIMEISfPITEEN TAVOITE: 
Euroopan yhteisön ja entisen Jugoslavian tasavallan Makedonian yhteistyösopimuksen 
soveltamiseksi tarvittavia menettelyjä koskevien säännösten vahvistaminen. 
5. TALOUDELLISET VAIKUTUKSET: 
Asetuksesta ei aiheudu muita taloudellisia menetyksiä tai tuloja kuin ne, jotka esitettiin 
sopimuksen hyväksymisestä tehdyn päätöksen yhteydessä laaditussa rahoitus-
selvityksessä. 
6. PETOSTENVASTAISET TOIMENPITEET: 
Tariffikiintiöiden ja -kattojen hallinnointia koskevissa säännöksissä esitetään ne 
toimenpiteet, joita tarvitaan petosten ja määräystenvastaisuuksien estämiseksi ja niiltä 
suojautumiseksi. 
ISSN 1024-4492 
KOM(97) 538 lopullinen 
ASIAKIRJAT 
FI 11 02 
Luettelonumero : CB-C0-97-582-FI-C 
ISBN 92-78-26763-5 
Euroopan yhteisöjen virallisten julkaisujen toimisto 
L-2985 Luxemburg